b"\n_START_ARTICLE_\nPelen\xc4\x97s istorija\n_START_SECTION_\nAp\xc5\xbevalga\n_START_PARAGRAPH_\nKai atrod\xc4\x97, jog Cris Morena nesugeb\xc4\x97s sukurti ka\xc5\xbeko geresnio, ji nustebino visus sukurdama Floricienta\xc2\xa0\xe2\x80\x93 tai buvo jos did\xc5\xbeiausias hitas nuo Chiquititas '98 Argentinoje ir did\xc5\xbeiausi\xc4\x85 s\xc4\x97km\xc4\x99 pelniusio visame pasaulyje Rebelde. Pavadinimas Floricienta sukurtas pagal pagrindin\xc4\x97s veik\xc4\x97jos vard\xc4\x85 Florencia ir \xc5\xbeod\xc5\xbeio Cenicienta (Pelen\xc4\x97)._NEWLINE_Floricienta\xc2\xa0\xe2\x80\x93 tai modernus istorijos apie Pelen\xc4\x99 perpasakojimas. Istorija specialiai sukurta Cris ir pagrindin\xc4\x97 jos dalis, tam specialiai parinkta prodiuser\xc4\x97s\xc2\xa0\xe2\x80\x93 Florencia Bertotti._NEWLINE_Yra keletas pana\xc5\xa1um\xc5\xb3 tarp serialo ir kito Pelen\xc4\x97s perpasakojimo, filmo A Cinderella Story: vietoj stiklini\xc5\xb3 bateli\xc5\xb3 ne\xc5\xa1iojami \xe2\x80\x9eConverse\xe2\x80\x9c sportba\xc4\x8diai, ta\xc4\x8diau filmas ir serialas buvo kuriami tuo pa\xc4\x8diu metu (Floricienta debiutavo 2004-\xc5\xb3j\xc5\xb3 gegu\xc5\xbe\xc4\x99 kanale Canal 13, kai tuo metu filmas prad\xc4\x97tas rodyti JAV bir\xc5\xbeel\xc4\xaf)._NEWLINE_Floricienta buvo pripa\xc5\xbeinta d\xc4\x97l savo linksmos istorijos bei dialog\xc5\xb3, k\xc5\xabrybingo redagavimo ir produkcijos, ir charizmati\xc5\xa1kos pagrindin\xc4\x97s aktor\xc4\x97s Florencios Bertotti ir tapo pagrindine licencijuotu \xc5\xbeenklu Argentinoje 2004 ir 2005 metais. Per dvejus serialo transliavimo metus buvo i\xc5\xa1leista daugiau negu 300 licencijuot\xc5\xb3 produkt\xc5\xb3 ir netgi special\xc5\xabs Floricienta obuoliai buvo i\xc5\xa1leisti \xc4\xaf prekyb\xc4\x85._NEWLINE_Floricienta prad\xc4\x97jo su 14 reitingo ta\xc5\xa1k\xc5\xb3 per pirm\xc4\x85 serij\xc4\x85, o paskutin\xc4\x97je sezono serijoje, per Federico mirt\xc4\xaf, serialas jau pasiek\xc4\x97 30 ta\xc5\xa1k\xc5\xb3, tapdamas s\xc4\x97kmingiausiu Cris Morenos produktu istorijoje, aplenkdamas netgi Chiquititas '98 reitingus. Pirmasis sezonas buvo pats populiariausias vakarinis serialas Canal 13 istorijoje._NEWLINE_Po did\xc5\xbeiulio pos\xc5\xabkio pirmojo sezono pabaigoje daugelis Federico gerb\xc4\x97j\xc5\xb3 neliko patenkinti d\xc4\x97l to, kaip istorija pasisuko po jo mirties ir pabaig\xc4\x97 savo istorij\xc4\x85 seriale. D\xc4\x97l to antrojo sezono reitingai prad\xc4\x97jo kristi, ta\xc4\x8diau serialas ir toliau i\xc5\xa1liko tarp populiariausi\xc5\xb3j\xc5\xb3. TV serialas pasibaig\xc4\x97 Floricientos vestuv\xc4\x97mis prie\xc5\xa1 did\xc5\xbeiul\xc4\x99 gerb\xc4\x97j\xc5\xb3 auditorij\xc4\x85 ir finalas v\xc4\x97l sumu\xc5\xa1\xc4\x97 visus rekordus su 25 reitingo ta\xc5\xa1kais._NEWLINE_Floricienta, kaip ir daugelis Cris Morenos k\xc5\xabrini\xc5\xb3, tur\xc4\x97jo did\xc5\xbeiul\xc4\xaf Brodv\xc4\x97jaus stiliaus gyvo garso miuzikl\xc4\x85 teatre Gran Rex per \xc5\xbeiemos atostogas. Biliet\xc5\xb3 paklausa buvo ypatingai didel\xc4\x97, keli\xc5\xb3 koncert\xc5\xb3 bilietai buvo i\xc5\xa1\xc5\xa1luoti per penkias minutes. 2004-aisis d\xc4\x97l labai didel\xc4\x97s paklausos aktoriai suvaidino du pasirodymus stadione \xe2\x80\x9eEst\xc3\xa1dio Velez Sarsifield\xe2\x80\x9c, kuriuose dalyvavo 80 000 \xc5\xbemoni\xc5\xb3._NEWLINE_2005-aisiais miuziklai ir toliau peln\xc4\x97 didel\xc4\x99 s\xc4\x97km\xc4\x99, bilietai buvo i\xc5\xa1\xc5\xa1luojami per kelias minutes. D\xc4\x97l \xc5\xa1ios prie\xc5\xbeasties Luna Park Buenos Air\xc4\x97se buvo surengti a\xc5\xa1tuoni papildomi pasirodymai. Paskutiniame koncerte visi aktoriai (i\xc5\xa1skyrus Fabio DiTomassio, kuris nesutar\xc4\x97 su prodiuseri\xc5\xb3 kompanija) atsisveikino prie\xc5\xa1 40 000 \xc5\xbemoni\xc5\xb3 dar viename koncerte stadione V\xc3\xa9lez S\xc3\xa1rsfield. Miuziklai vyko ir Rosarijuje, La Platojebei Mar del Platoje._NEWLINE_Du Floricientos albumai irgi buvo labai s\xc4\x97kmingi, pirmas albumas tapo labiausiai perkamu 2004 metais ir \xc4\xafsitvirtino 10-toje vietoje 2005-aisiais, o antro sezono albumas tapo labiausiai parduodamu 2005 metais, teigia CAPIF._NEWLINE_Floricienta tapo did\xc5\xbeiuliu fenomenu did\xc5\xbeiojoje Lotyn\xc5\xb3 Amerikos dalyje, kuri\xc4\x85 transliavo daugelis vietini\xc5\xb3 kanal\xc5\xb3 bei Disney Channel, kuris buvo populiarus d\xc4\x97l amerikie\xc4\x8di\xc5\xb3 serial\xc5\xb3 Hannah Montana ir That\xe2\x80\x99s So Raven. Rebelde, be jokios abejon\xc4\x97s, buvo pats populiariausias Cris hitas Lotyn\xc5\xb3 Amerikoje, ta\xc4\x8diau Floricienta buvo pirmas originalus CMG k\xc5\xabrinys, kuris pasiek\xc4\x97 toki\xc4\x85 fenomenali\xc4\x85 s\xc4\x97km\xc4\x99 \xc5\xbeemyne (Rebelde buvo kurtas Televisos ir prodiusuotas CMG). Aktoriai pasiek\xc4\x97 did\xc5\xbeiul\xc4\x99 s\xc4\x97km\xc4\x99 daugelyje Lotyn\xc5\xb3 Amerikos stadion\xc5\xb3 bei Meksikoje, kur nei vienas Argentinos \xc5\xa1ou dar nebuvo pasiek\xc4\x99s tokios s\xc4\x97km\xc4\x97s (nepaisant to, kad serialas buvo rodomas tik per kabelin\xc4\x99 televizij\xc4\x85). Pilnai parduoti bilietai \xc4\xaf koncertus buvo ir Tel-Avive, Izraelyje, nors Rebelde Way s\xc4\x97km\xc4\x97s pasirodymai nepasiek\xc4\x97. Ma\xc5\xbedaug 1 milijonas \xc5\xbemoni\xc5\xb3 apsilank\xc4\x97 Floricientos turn\xc4\x97 Argentinoje, Meksikoje, Venesueloje, Dominikos Respublikoje, Izraelyje, Gvatemaloje, Peru, Bolivijoje, Urugvajuje bei kitose \xc5\xa1alyse._NEWLINE_Floricienta kartu su Rebelde buvo daugiausiai susidom\xc4\x97jimo jaunimo tarpe suk\xc4\x97l\xc4\x99s serialas Lotyn\xc5\xb3 Amerikoje 2004\xe2\x80\x942005 metais, buvo transliuojamas visose \xc5\xa1alyse ir i\xc5\xa1parduodamas visas vietas stadionuose Centrin\xc4\x97je Amerikoje, Piet\xc5\xb3 Amerikoje ir \xc5\xa0iaur\xc4\x97s Amerikoje._NEWLINE_2004-aisiais buvo sukurta brazili\xc5\xa1koji versija Floribella. Tuo metu ji padvigubino Bandeirante reitingus, i\xc5\xa1leido ma\xc5\xbedaug 40 produkt\xc5\xb3 ir du albumai buvo pripa\xc5\xbeinti platininiais. 2005-aisiais SIC paskelb\xc4\x97 portugali\xc5\xa1k\xc4\x85 versij\xc4\x85, kuri i\xc5\xa1 karto tapo hitu. Pirmas i\xc5\xa1leistas CD tapo labiausiai perkamu CD Portugalijoje, taip pat sukurta apie 150 \xc4\xafvairi\xc5\xb3 preki\xc5\xb3. D\xc4\x97l mil\xc5\xbeini\xc5\xa1ko populiarumo, SIC nusipirko teises \xc4\xaf tris Cris Morenos darbus: Alma Pirata, Rebelde Way ir Chiquititas (2007 versija)._NEWLINE_\xc4\x8cil\xc4\x97s versija (taip pat pavadinta Floribella) buvo sutikta gana svetingai, kaip ir meksikie\xc4\x8di\xc5\xb3 versija (Lola\xe2\x80\xa6\xc3\x89rase una vez) buvo pripa\xc5\xbeinta. Buvo sukurta ir kolumbie\xc4\x8di\xc5\xb3 versija, autorin\xc4\x97s teis\xc4\x97s buvo parduotos Rusijai, Graikijai ir kitoms \xc5\xa1alims._NEWLINE_Viename interviu su Radio 10 2009-\xc5\xb3j\xc5\xb3 vasar\xc4\xaf Cris atskleid\xc4\x97, jog Disney nusipirko teises \xc4\xaf amerikieti\xc5\xa1k\xc4\x85 versija.\n_START_SECTION_\nFloricienta produktai ir koncertai\n_START_PARAGRAPH_\nProdiuseriai CMG/RGB Entertainment i\xc5\xa1leido CD, DVD ir didel\xc4\x99 grup\xc4\x99 \xc4\xafvairiausi\xc5\xb3 preki\xc5\xb3. Jie reng\xc4\x97 koncertus kartu su pagrindiniais TV serialo aktoriais, kurdami miuzikl\xc4\x85 pagal programos istorij\xc4\x85. Dideli gerb\xc4\x97j\xc5\xb3 b\xc5\xabriai i\xc5\xa1\xc5\xa1luodavo visus bilietus \xc4\xaf kiekvien\xc4\x85 koncert\xc4\x85 Argentinoje per kelias minutes, tod\xc4\x97l prik\xc4\x97lus ir u\xc5\xbesienio \xc5\xbei\xc5\xabrovus, jie t\xc4\x99s\xc4\x97 turn\xc4\x97 ir kitose \xc5\xa1alyse.\n_START_SECTION_\nTurn\xc4\x97\n_START_PARAGRAPH_\nFloricienta ir jos muzikos grup\xc4\x97 TV ekranuose persik\xc4\x97l\xc4\x97 ir \xc4\xaf gyvo garso spektaklius (Argentinoje) ir koncertus-miuziklus kartu su visais aktoriais daugelyje Lotyn\xc5\xb3 Amerikos \xc5\xa1ali\xc5\xb3 bei Izraelyje. Per \xc5\xa1iuos s\xc4\x97kmingus pasirodymus aktoriai gal\xc4\x97jo susitikti su gerb\xc4\x97jais akis \xc4\xaf ak\xc4\xaf, duoti interviu TV ir radijo stotims, daryti konferencijas, atsiimti apdovanojimus u\xc5\xbe k\xc5\xabryb\xc4\x85 ir t. t.\n_START_SECTION_\n2004\xe2\x80\x942005\n_START_PARAGRAPH_\nPer \xc5\xa1iuos metus Floricienta reng\xc4\x97 s\xc4\x97kmingus pasirodymus Argentinoje.\n_START_SECTION_\n2005\n_START_PARAGRAPH_\nFloricienta buvo populiari Izraelyje 2004\xe2\x80\x932005 metais."